# Zélia Duncan

Zélia Duncan (Niterói, 28 d'octubre de 1964), nom artístic de Zélia Cristina Gonçalves Moreira, és una cantautora, guitarrista, productora musical i actriu brasilera.
En la seva carrera ha interpretat diversos gèneres de música; de genuïnament brasilera, com samba o MPB, però també reggae, folk i pop-rock.
Va estar casada amb l'actriu Claudia Netto entre gener de 2015 i març de 2016.

## Carrera artística

Zélia va néixer a Niterói, estat de Rio de Janeiro. El 1971 va mudar-se la família va mudar-se a Brasília, on va viure durant 16 anys. Va engegar la seva carrera professional el 1981, després de guanyar un certamen organitzat per la Funarte (Fundació Nacional d'Arts). Quan tenia 22 anys, va tornar a Rio, on es presentava en les actuacions amb el seu nom de pila, Zélia Cristina. Va estudiar teatre a la Casa de Artes de Laranjeiras amb el director Moacyr Góes El 1990 va llançar el seu àlbum de debut, Outra luz i va realitzar una gira de concerts per diverses ciutats brasileres i aparicions en televisió.
Després d'una estada a Abu Dhabi, va tornar al Brasil el maig de 1992 i va enregistrar una cançó per un àlbum tribut a Dorival Caymmi. A partir de llavors, va adoptar el seu nom artístic (Duncan és el cognom de soltera de la seva mare). El 1994 va llançar el seu primer CD complert ja amb aquest pseudònim, que va titular també Zélia Duncan. En aquest treball apareixia el tema Catedral, que es va convertir en el primer gran èxit de la cantant. Dos anys més tard va gravar l'LP Intimidade, que li va donar l'oportunitat de fer una gira internacional, passant per Europa i el Japó.
El 2006, Duncan va ser convidada a unir-se a la gira del grup de rock psicodèlic Os Mutantes, substituint na Rita Lee en la posició de vocalista. La gira fou un èxit i Duncan va rebre la proposta de formar part de la banda definitivament. Tanmateix, va decidir no acceptar l'oferiment, decidida a continuar la seva carrera en solitari. El 2008, va llançar un CD i DVD dels concerts que va fer amb Simone entre 2006 i 2007, batejat amb el nom Amigo é casa.
Té el seu propi segell musical, Duncan Records. En una entrevista, va citar Chico Buarque, Milton Nascimento, Joni Mitchell o Ella Fitzgerald com alguns dels intèrprets que més l'havien marcat.
Amb motiu del seu 60è aniversari, l'artista va fer un concert especial a Rio de Janeiro, acompanyada d'artistes com Simone o Paulinho Moska.

### Actriu

Zélia Duncan ha fet esporàdiques aparicions en sèries, teatre i cinema. El curtmetratge Uma paciência selvagem me trouxe até aqui (Érica Sarmet, 2021), en la que l'artista interpreta el paper de Vange, va guanyar el premi al millor repartiment del Festival de Cinema de Sundance de 2022.

## Premis i mencions

La revista estatunidenca Billboard va incloure l'àlbum Zélia Duncan en la llista dels deu millors àlbums llatins de 1994 i la comparava amb l'estrella de Cleveland, Tracy Chapman. L'edició brasilera de la revista Rolling Stone va incloure-la en la seva llista de les 100 majors veus en la indústria musical del país.
La cantant ha rebut quatre nominacions als Premis Grammy Llatí: dues per Sortimento (2001), una per Pelo Sabor do Gesto (2009) i una més per Tudo é um (2019). L'any 1996 es va endur el Premi APCA a la millor cantant. Al llarg de la seva carrera ha obtingut 10 Premis de la Música Brasilera.
Pro-Música, l'entitat encarregada d'enregistrar les vendes musicals al Brasil, ha atorgat a la cantant les següents certificacions:
* 1 Disc de Platí: Zélia Duncan.
* 3 Discs d'Or: Intimidade, Sortimento, Eu Me Transformo Em Outras.

## Discografia

| 1990 – Outra Luz1994 – Zélia Duncan1996 – Intimidade1998 – Acesso2001 – Sortimento2002 – Sortimento Vivo (en directe)2003 – Avassaladora2004 – Eu me Transformo em Outras2005 – Pré-Pós-Tudo-Bossa-Band2006 – Os Mutantes – Live in Barbican Teatre (en directe)2008 – Amigo é casa (en directe, amb Simone) | 2009 – Pelo Sabor do Gesto2011 – Pelo Sabor do Gesto - Em cena (en directe)2012 – Tudo Esclarecido2014 – Totatiando (EP, en directe)2015 – Antes do mundo acabar2017 – Invento + (amb Jacques Morelembaum)2019 – Tudo é um2019 – Eu sou Mulher, Eu sou Feliz (amb Ana Costa)2021 – Minha Voz fica2021 – Pelespírito |

## Referències

* ↑ Alves, Bianca. «Paulinho Moska e Zélia Duncan anunciam data de estreia para 'Um Par ímpar'» (en portuguès brasiler). Minha Cultura, 30-04-2022. Arxivat de l'original el 2022-05-29. [Consulta: 26 maig 2022].
* ↑ «Cantora Zélia Duncan e atriz Claudia Netto terminam casamento» (en portuguès brasiler). Na Telinha. UOL, 19-03-2016. Arxivat de l'original el 2022-05-28. [Consulta: 25 maig 2022].
* 1 2 «Zélia Duncan» (en portuguès brasiler). Cultura Niterói. Arxivat de l'original el 2022-05-22. [Consulta: 25 maig 2022].
* 1 2 3 «Show: Zélia Duncan volta ao Rio com 'Intimidade'» (en portuguès brasiler). Ilustrada. Folha de S.Paulo, 06-12-1997. Arxivat de l'original el 2022-05-25. [Consulta: 25 maig 2022].
* ↑ «Zélia Cristina - Outra Luz». Discogs. Arxivat de l'original el 2022-05-25. [Consulta: 25 maig 2022].
* ↑ «Various - Songbook Dorival Caymmi 1». Discogs. Arxivat de l'original el 2022-05-25. [Consulta: 25 maig 2022].
* ↑ «Zélia Duncan completa 57 anos: veja curiosidades sobre a cantora» (en portuguès). Jetss, 29-10-2021. Arxivat de l'original el 2021-10-29. [Consulta: 26 maig 2022].
* ↑ Ney, Thiago. «Mutantes retornam ao Brasil depois de quase 30 anos» (en portuguès brasiler). Folha de S.Paulo, 25-01-2007. Arxivat de l'original el 2021-02-10. [Consulta: 25 maig 2022].
* ↑ «Simone e Zélia Duncan fazem show de lançamento do álbum "Amigo É Casa"» (en portuguès brasiler). tvfolha. Folha de S.Paulo, 14-09-2008. Arxivat de l'original el 2021-08-01. [Consulta: 25 maig 2022].
* ↑ Herschmann, Micael. Lapa, Cidade da Música: Desafios e perspectivas para o crescimento do Rio de Janeiro e da indústria da música independente nacional (en portuguès). Mauad X, 2018-10-01, p. 130. ISBN 978-85-7478-994-1. Arxivat 2024-05-20 a Wayback Machine.
* ↑ Dias, Fernanda; Carboni, Ciça. «Trilhas da MPB - Zélia Duncan» (en portuguès brasiler). mpbnet.com, 12-12-1999. Arxivat de l'original el 2016-03-03. [Consulta: 25 maig 2022].
* ↑ «Zélia Duncan dá um ‘bailão’ na vida ao chegar aos 60 anos com relevância artística e uma voz cada vez mais ativa» (en portuguès brasiler). G1. Grupo Globo, 28-10-2024. [Consulta: 21 febrer 2025].
* ↑ «2022 Sundance film festival awards announced» (en anglès americà). Sundance film festival, 28-01-2022. Arxivat de l'original el 2023-03-06. [Consulta: 26 maig 2022].
* ↑ Lannert, John «Latin Notas». Billboard, 23-07-1994, pàg. 38. Arxivat de l'original el 2024-05-20 [Consulta: 12 agost 2022].
* ↑ «Listas - As 100 Maiores Vozes da Música Brasileira - Zélia Duncan» (en portuguès brasiler). Rolling Stone Brasil, 24-03-2013. Arxivat de l'original el 2017-03-15. [Consulta: 25 maig 2022].
* ↑ «Veja a lista completa dos indicados ao Grammy Latino 2002» (en portuguès brasiler). Ilustrada. Folha de S. Paulo, 24-07-2002. Arxivat de l'original el 2022-05-01. [Consulta: 26 maig 2022].
* ↑ «Zélia Duncan apresenta o show "Pelo Sabor do Gesto" em BH» (en portuguès brasiler). O Tempo, 27-06-2011. Arxivat de l'original el 2022-05-26. [Consulta: 26 maig 2022].
* ↑ Cabo, Leila. «Latin Grammys 2019 Winners: Complete List» (en anglès). Billboard, 14-11-2019. Arxivat de l'original el 2019-11-19. [Consulta: 9 setembre 2020].
* ↑ «Premiados da APCA» (en portuguès brasiler). Folha de S.Paulo, 24-03-1997. Arxivat de l'original el 2022-05-25. [Consulta: 25 maig 2022].
* ↑ «8º Lugar» (en portuguès brasiler). PMB. Arxivat de l'original el 2024-05-20. [Consulta: 26 maig 2022].
* ↑ «Certificados» (en portuguès brasiler). Pro-Música Brasil. Arxivat de l'original el 2022-05-26. [Consulta: 26 maig 2022].

## Vegeu també

* Cássia Eller
* Adriana Calcanhotto
* Tiro ao Álvaro

## Enllaços externs

* «Fitxa» (en portuguès brasiler). Dicionário Cravo Albin da Música popular Brasileira. [Consulta: 26 maig 2022].
* «Fitxa» (en portuguès brasiler). Enciclopédia Itaú Cultural. [Consulta: 26 maig 2022].